Dignum duximus memoriæ tradere, quod Hugo cognomento Rubeus, et uxor ejus, cognomento Regina, per mansum Stephani Abbatis, dederunt Deo, et sancto Petro, et Besuensi Ecclesiæ terram, quæ dicitur de Romanisca ad integrum cum omnibus appendiciis suis, in quocumque loco jaceret cum servis, et ancillis, nec non et Ecclesiam de Verona. Tali pacto, si supradicta matrona vivens vellet ire ad Besuam post obitum viri sui, susciperent eam Monachi cum terra procurandam. Sin autem nollet usque ad mortem post obitum suum, reciperet Ecclesia terram suam cum omni libertate, et cum servis, et ancillis, sicuti supra taxatum est. Pro hac quoque elemosyna dedit Domnus Abbas Stephanus et viro et mulieri societatem et omne bonum quod factum fuerit in Besuensi Ecclesia usque ad finem mundi, pro remedio animarum suarum, suorumque antecessorum fidelium. Ut hæc traditio firma permaneat, asignamus ei testes. Signum Ulrici Militis, qui fuit frater Hugonis. Widonis Militis filii ejus. Richardi Militis de Vercillis. Widonis fratris ipsius. Widonis Capellani. Petri Presbyteri. Rogerii qui fuit filius Hugonis. Duranni de Maiasco. Fanuelis, et aliorum multorum. De Monachis autem Stephani Abbatis, Warnerii Prioris, Wilenci, Widonis, Capellani, Albrici.